Grundejerforeningen Hesselbjerg af 9/9 1969



1.
Beslutningsreferat til alle medlemmer

(lagt på hjemmeside)

-----------------------------------------------------------------------------------------------------------

Der indkaldes hermed til bestyrelsesmøde den 25. marts 2007 kl. 9.00 hos Bente Burhøj, Baune-Mosen 9.

Mødet begynder med en besigtigelse af foreningen område.

Til stede ved bestyrelsesmødet var: Per Hagelund, Hans Skogstad, Irene Gilken, Verner Bay, Helene Henriksen, Steen Folke Nielsen.

I det gode vejr gik vi en dejlig tur, hvor vi nød det spirende forår.

Turen afslørede behov for mindre vejreparationer på Maglehøjvej.
Dagsorden:

1. Bemærkninger til referat af bestyrelsesmøde den 1. okt. 2006

Ingen bemærkninger
2. Ind- og udgående post ved formanden
Per Hagelund oplyste, at den ny ejendomsvurdering for mosen/søen var modtaget, samt at vi har modtaget tilbud på snerydning i vort område
3. Regnskab og budget ved Hans Skogstad
Hans gennemgik regnskab og budget for det kommende år. 

Regnskabet blev godkendt af bestyrelsen. Budgettet blev justeret på enkelte poster.

Vi har i vinterens løb haft kontakt til kommunen angående vore muligheder omkring

inddrivelse af ikke betalte kontingenter. Hans venter svar i løbet af april måned. Han kunne

dog oplyse, at en del ”gammel gæld” var indfriet på det sidste.

4. Grundejerforbundet ved Hans Skogstad

Hans oplyste, at der foregår en del aktivitet omkring planlægningen af det kommende samarbejde

mellem den ny storkommune Gribskov og de forskellige grundejerforeninger og landliggerforbund.

Han afventede resultatet fra et nært forestående møde i kommunens koordineringsudvalg.

5. Generalforsamlingen søndag den 29. april 2007
Den årlige generalforsamling afholdes i medborgerhuset i Blistrup, søndag den 29. april kl. 10.00
Bestyrelsen vil som sædvanligt sørge for kaffe og morgenbrød så mød endelig talstærkt op.







2.
6. Orientering om hjemmesiden ved Helene Henriksen
Helene kunne ikke fortælle så meget nyt om vor hjemmeside, udover at den ikke bliver besøgt særligt meget. Bestyrelsen drøftede nogle tiltag for at skærpe interessen, bl.a. vil Helene indlægge et kort over området, og vor hjemmesideadresse vil indgå i foreningens brevhoved.
7. Ny bro over afvandingsgrøften fra mosen

Vi har på foreningens vegne aftalt, at der etableres en broforbindelse over grøften fra vor naboforening ved Tuemosen.
8. Nye naboer på Karl Andersens vej

Per Hagelund har i et venligt brev budt nye grundejere ved mosen velkommen som naboer til vort mose-og naturområde. Det er vort håb, at man vil respektere de regler, der gælder omkring naturbevaring m.v. Vi forventer, at de nye naboer etablerer en klar afgrænsning mellem moseområdet og deres tilstødende grunde.

9. Vedligeholdelse af veje og stier, evt. nye skilte

Som nævnt i indledningen er der behov for mindre vejreparationer på Maglehøjvej, og på gangstien langs mosen skal udlægges grus enkelte steder. Bestyrelsen vil i løbet af sommeren sørge for dette.

Vi har i bestyrelsen besluttet, at få fremstillet nogle nye skilte til opsætning ved adgangsvejene til stierne og moseområdet.

10. Orientering om forsikring ved Bente Burhøj
Bente har haft kontakt med et forsikringsselskab omkring en kollektiv forsikring af foreningens

medlemmer ved aktiviteter, der tjener foreningens fælles interesser, som f.eks. træfældning, arbejder med maskiner i forskellige sammenhænge etc.. Hun var ikke kommet til noget brugbart resultat.
Per vil undersøge, om der gives muligheder ad anden vej.
11. Evt. afholdelse af sommerfest i august
Vi har i bestyrelsen besluttet, at vi vil prøve noget nyt omkring vor sommerfest. Vi har aflyst 

Sct. Hansfesten og vil i stedet arrangere en sommerfest den 11. august. Vi har endvidere aflyst den levende musik. Det bør heller ikke blive noget problem, for er vi bare mange, så skal der nok blive liv og glade dage. Men sørg nu for at få datoen noteret i kalenderen!
Bestyrelsen holder møde om festen i slutningen af juni.

På bestyrelsen vegne

Steen Folke Nielsen 

